ຂ່າວສານ
ຮອງປະທານສະພາແຫ່ງຊາດ ອວງຈູລຶວ ຕ້ອນຮັບລັດຖະມົນຕີກະຊວງຍຸຕິທຳລາວ
ທີ່ການຕ້ອນຮັບ (ພາບ: TTXVN)
ທີ່ການຕ້ອນຮັບ, ທ່ານຮອງປະທານສະພາແຫ່ງຊາດ ອວງຈູລຶວ ເຊື່ອໝັ້ນວ່າກະຊວງຍຸຕິທຳສອງປະເທດ ຈະສືບຕໍ່ຮ່ວມມື, ຊ່ວຍເຫຼືອເຊິ່ງກັນ ແລະ ກັນ ບົນຈິດໃຈຖານສະຫາຍ, ອ້າຍນ້ອງທີ່ແທ້ຈິງ, ເລິກເຊີ່ງ ແລະ ມີປະສິດທິຜົນ. ທ່ານ ອວງຈູລຶວ ຮອງປະທານສະພາແຫ່ງຊາດ ສະເໜີກະຊວງຍຸຕິທຳສອງປະເທດ ສືບຕໍ່ຮ່ວມມື, ໜູນຊ່ວຍເຊິ່ງກັນ ແລະ ກັນ ໃນວຽກງານສ້າງບັນດາເອກະສານທາງກົດໝາຍ; ບຳລຸງສ້າງແຫຼ່ງຊັບພະຍາກອນມະນຸດ, ເປັນຕົ້ນແມ່ນບັນດາຊັ້ນຕຳແໜ່ງຂະແໜງຍຸຕິທຳ ແລະ ຖັນແຖວພະນັກງານຂອງບັນດາອົງການ, ຫົວໜ່ວຍທີ່ຂຶ້ນກັບກະຊວງ; ໂຄສະນາ, ເຜີຍແຜ່, ສຶກສາອົບຮົມກົດໝາຍ; ແລກປ່ຽນບົດຮຽນໃນຂົງເຂດທີ່ໜູນຊ່ວຍໃຫ້ແກ່ວຽກງານຍຸຕິທຳ…ສ່ວນທ່ານລັດຖະມົນຕີ ໄຊສີ ສັນຕິວົງ ຢັ້ງຢືນວ່າ ກະຊວງຍຸຕິທຳລາວ ຈະສົມທົບກັບກະຊວງຍຸຕິທຳ ຫວຽດນາມ ຢ່າງແໜ້ນແຟ້ນ ເພື່ອຜັນຂະຫຍາຍການປະຕິບັດບັນດາຂໍ້ຕົກລົງການຮ່ວມມື ລະຫວ່າງ ການນຳສອງປະເທດ.
(ແຫຼ່ງຄັດຈາກ VOV)